By About Mithila Mithila Dharohar - गुरुवार, अक्तूबर 08, 2015 कोई टिप्पणी नहींः
मिथिला धरोहर : एहि पावनि केँ पुत्र केर मंगल कामना आ दीर्घायु होबय केर लेल कैल जाएत अछि। जितिया पावनि अर्थात जिमूतबाहन के व्रत आशिन कृष्ण पक्ष अष्टमी के होइत अछि। व्रत केनिहारि सप्तमी दिन नहाकेँ अरबा-अरबाईन खाई छथि। ई व्रत अईहव आ वीधव सभ सेहो करैत छथि। अपन-अपन सन्तानक दीर्घायुक लेल ई व्रत कएल जाईछ। अष्टमी दिन निराहार रहिक ई व्रत होईत अछि।
 एहि मे फलहार के कोन बात एक बून्द पानियो तक कंठ तर नै जेबाक चाही। व्रत केनिहारि सब ओहि दिन कोनो नदी या पोखरि मे नहाथि। ओहि दिन असगर नहि नहेबाक विधान अछि। पाँच-सात गोटेक संग मील के नेहेबाक चाही। व्रत केनिहारि नेहेलाकऽ बाद झिमनिक पात पर खईर आ सरिसो कऽ तेल जितवाहन के चढ़वैत छथि। अपना पुत्रक दीर्घायु आ सब मनोरथ पूरा करबाक वरदान मंगैत छथि । कथा सुनलाक बाद सब अपन-अपन घर अबैत छथि । नवमी दिन फ़ेर ओही तरहें पूजा पाठ कऽ केँ खीरा, अंकुरी, अक्षत, पान-सुपारी नवेद दऽ धूप=दीप जरा कऽ विसरजन करैत छथि । जिनका लोकनिक संतान लग मे रहैत छथि से माय पहिने संतान के जीतबाहनक प्रसादी दऽ केँ तखन अपने पारन करैत छथि।
 By About Mithila Mithila Dharohar - शनिवार, अक्तूबर 03, 2015 कोई टिप्पणी नहींः
मिथिला धरोहर : हिन्दी सिनेमा के एकटा बहुते मशहूर डॉयलाग अछि 'फिल्म मात्र तिनटा जिज सँ चलय अछि इंटरटेन्मेंट, इंटरटेनमेंट आ इंटरटेन्मेंट. . . '। मुदा एहि संवाद के चुनौती द रहल अछि मैथिली सिनेमा जगत के ऊभरैत निर्देशक के जोड़ी निरज यादव आ रणधीर सिंह अपन मैथिली फ़िल्म "गोबरछत्ता" मे। निर्देशक निरज यादव कहै छथि एहि फ़िल्म मे हम इंटरटेनमेंट और सार्थक सिनेमाक बीच बहूते निक संतुलन बनेलौ अछि। आय समाज के बुद्धजीवी वर्ग चाहे ओ राजनीतिग्य होय समाज सेवी होय या अधिकारी वर्ग होय सभ आम आदमी के लेल प्रयासरत् अछि, मुदा आम आदमी के परिस्थिती मे कुनो फर्क नय आबि रहल अछि। दरअसल कियो भी आम आदमी सँ इ पुछवाक आसकैत नय उठाबय चाहय अछि जे आखिर हुनकर भला कय मे अछि।
 आम आदमी के एहि बैर-विरोध के बर रोचक ढंग सँ फिल्मायल गेल अछि। एहि फ़िल्मक एकटा संवाद अछि, जा धईर गरीबहा के माथ पर छिटि आ हाथ में कोदरी छय , ता धईर एहि देश मे लोकतन्त्र एगो गाईर छय. . . ।
 रमौलवाली के बाद एहि निर्देशक जोड़ी के इ दोसर मैथिली फ़िल्म अछि। निर्माता अशोक नायक जी के एहि फ़िल्म के निर्माण मे सराहनीय सहयोग अछि। श्रद्धा सबूरी श्री साई इंटरटेनमेंट एवं गोल्डेन बेल्स मूवी मेकर संयुक्त रूप सँ एहि सिनेमाक निर्माण केलक अछि। सुजना अछि जे एहि फ़िल्म के दुर्गा पुजाक शुभ अवसर पर सिनेमा घर मे प्रदर्शित कैल जायत।
 By About Mithila Mithila Dharohar - शुक्रवार, अक्तूबर 02, 2015 कोई टिप्पणी नहींः
मधुबनी : मिथिलांचल क्षेत्रक चर्चित मिथिला ( Mithila Painting ) पेंटिंग के नाम आब पूरा दुनिया मे लेल जा रहल अछि। एहि ठाम एकटा एहन परिवार अछि, जिनक सभटा सदस्य मिथिला पेंटिंग के माहिर कलाकार छथि।
 प्राचीन समय मे भले ही एहि पेंटिंग सँ घरकऽ दीवाल के सजायल संवाराल जाईत होय, मुदा हालक दिन मे मिथिला पेंटिंग कपड़ा और सजावटी वस्तु के संगे-संग एहिके पहचान देश-विदेश मे होमय लागल अछि।
 कलाकार राजकुमार के नानी, मां, पत्नी भाई, भाभी, मामा-मामी के अलावा परिवारकऽ सब आन सदस्य मिथिला पेंटिंग के परंपरा के जीवित रखने छथि।
 मिथिला पेंटिंग के नाम सँ मशहूर इ चित्रकला मिथिला निवासि के प्राचीन परंपरा और सांस्कृतिक धरोहरक तौर पर सेहो जानल जाईत अछि। मधुबनी जिलाक शायद कुनो गांम एहन होय, जतय एहि प्रकार के पेंटिंग नै कैल जाईत होय, मुदा एहि कला के लेल दु टा गांम- रांटी और जितवारपुर के अंतर्राष्ट्रीय स्तर पर नाम भेला सँ कलाकार के विदेश मे जा कऽ काज करवा के मौका भेटलनी।
 रांटी मे लोग आयो फूल सँ बनल रंग और चित्रकारी मे लाइनक प्रयोग करैत छथि, जेखन कि जितवारपुर मे आब फैब्रिक मे लागय वला कृत्रिम रंग के सेहो प्रयोग कैल जाइत अछि। औना जितवारपुर के प्रसिद्धि एहि कारण सेहो भेटल जे एहि गांमक निवासी जगदंबा देवी के मधुबनी कला के लोकप्रिय बनेबा मे योगदान मानल जाईत छनि।
 दिवंगत जगदम्बा देवी के वर्ष १९७० मे राष्ट्रीय पुरस्कार और १९७५ में पद्म पुरस्कार सँ सम्मनित कैल गेल छलनी। जगदंबा देवी के गुजरला के बाद हुनक विरासत के संभालवा और हुनक कला के आगु बढ़ेवा के लेल हुनक भतीजी यशोदा देवी जिम्मा समाड़लनी। मिथिला पेंटिंग के चर्चित कलाकार और बहुते सम्मान आ पुरस्कार सँ सम्मनित यशोदा अपन पूरा जिनगी मिथिला कला के लेल समर्पित कऽ देलिथी। कहल जाईत अछि जे यशोदा देवी सात-आठ वर्ष सँ रंग और कुच्ची सँ खेलय लागल छलथि। यशोदा देवी आय भले नै छथि, मुदा हुनक विरासत के आब हुनक दु टा पुत्र अशोक कुमार दास और राजकुमार लाल आगु बढ़ेवा मे लगल छथि।
 राजकुमार पटना मे रहीके पिछला 20 बरख सँ एहि कला के बहुआयामी पक्ष के प्रचार-प्रसार कर रहल छथि। मॉरीशस सरकारक आमंत्रण पर ओतय स्थित रवींद्रनाथ टैगोर इंस्टीट्यूट के शिक्षक के मिथिला कलाक बारीकि सँ अवगत कऽ चुकल छथि। एहिके अलावा देश के विभिन्न शहर मे लागए वला कला प्रशिक्षण शिविर मे जा के राजकुमार हजारों प्रतिभागि के मिथिला चित्रकला के प्रशिक्षण दऽ रहल छथि। एमहर, राजुकमार के पत्नी विभा देवी सेहो लड़कि सब के मिथिला पेंटिंग के प्रशिक्षण दऽ रहल छथि। " यशोदा देवी के पुत्र अशोक कुमार दास पटना सहित दक्षिण भारत मे मिथिला पेंटिंगक प्रचार-प्रसार मे जुटल छथि।
 By About Mithila Mithila Dharohar - मंगलवार, सितंबर 29, 2015 कोई टिप्पणी नहींः
१. पतिः शादी सँ पहिले अहाँ बहुते व्रत-उपवास राखै छलु, आब की भऽ गेल ?
 पत्नीः बेसी तऽ नै, खाली सोमवारी के राखै छलु।
 पतिः फेर, आब की भेल ?
 पत्नीः फेर की ? अहाँ सँ शादी भऽ गेल और हमर उपवास पर सँ भरोसा उठी गेल।
 २. एक लड़का के देखअ ओकरा घर लड़की वला एल।
 लड़की वला पूछलक- लड़का कोन काज करै अछि?
 लड़का के परिवार वला- जी लड़का टिम्बर मर्चेंट अछि।
 लड़की वला- अच्छा भेर तऽ जंगलक जंगल खरीदैत हैत।
 लड़का वला- जी नै।
 लड़की वला- तऽ की ओ थोक व्यापारी ऐछ?
 लड़का वला- जी नै, ओ दरभंगा स्टेशन पर दातमैन बेचअ अछि।
 ३. मास्टर - कैल हम तोरा गधहा पर एकटा निबंध लिखवा के लेल कहने छलिओ, देखा की लिखले।
 विद्यार्थी - मास्टर जी, जें की हम निबंध लिखवा के लेल कलम लगेलो, गधहा भाइगे गेल !
 ४. गौतम एकटा सॉफ्टवेयर कंपनी मे इंटरव्यू देवाक लेल जाइत अछि।
 इंटरव्यूअर : JAVA के कुनो चाईर वर्जन बताबु ?
 By About Mithila Mithila Dharohar - सोमवार, सितंबर 21, 2015 कोई टिप्पणी नहींः
मिथिला मे एकटा कहावत प्रचलित अछि- पग-पग पोखरि माछ मखान. . . ,। एहि ठाम पोखरि के संख्या देश के कुनो भी क्षेत्र सँ बेसी अछि। मिथिला क्षेत्र मे प्राचीन काले सँ बड़का - बड़का पोखरि खुदेबाक परंपरा छल। जाहीके मध्यकाल सँ दरभंगा महाराज चालू रखलथी। जिला मे हिनकर द्वारा बड़का-बड़का पोखरि खोदबायल गेल जे आयो विद्यमान अछि। एतय लखनौर के जानो मानो, रहिका, कपिलेश्वर, अररिया संग्राम, चनौरागंज, वीरसायर, मंगरौनी, बासोपट्टी के बभनदेई पोखरि, सतलखा के पद्मसागर पोखरि दरभंगा के गंगा सागर, दिघि हरही पोखरि प्रमुख् अछि। एहि के अलावा एतय निजी आ सरकारी करीब ११ हजार छोटका-बड़का पोखरि आयो मौजूद अछि।
 लखनौर प्रखंड मे स्थित जानो मानो पोखरि ऐतिहासिक अछि। बगलक गांम मे महाराज शिव सिंह के ससुराल छल। एक दिन हिनक साइर (साली) मजाक करवा के लेल हुनक भोजनक थाली मे तुरूप के फूल के परोसला जे देखअ मे उजर चाउर जेहन लागै छल। महाराज जेखन भोजन करवा के लेल हाथ बढेलैथ त साइर हाथ रोकी देलथि आ हंसै लगलि। जाहि पर महाराज कहला जे अहाँ सब किया हंसै छि। ओहि पर साइर बजली जे इ चाउर नै फूल अछि। जाहि पर महाराज प्रसन्न भेला आ किछु मांगै के लेल कहला। साइर जिनकर नाम जानो मानो छला एकटा पोखरि खोदेबा के मांग केलक। जाहीके महाराज सहर्ष स्वीकार करैत विशाल पोखरि खोदबेलैथ जे कहिओ सुखैअ नै अछि। एहि तरहे महाराज के द्वारा खोदायल गेल चनौरागंज, अररिया संग्राम, वीरसायर, रहिका, कलुआही, बासोपट्टी, सतलखा आदि दर्जन भरी एहन पोखरि अछि जाही के दरभंगा महाराज लोगक हित मे खोदबेलैथ। मिथिला मे पोखरि खोदेबाक के परंपरा ताहि लेल सेहो छला जे एतय सब तेसर साल अकाल पडैत छल। जाहि कारण एतय पईन (पानी) के घोर अभाव भ जाइत छल। जेकरा देखैत महाराज आ जमींदार बड़का-बड़का पोखरि खोदबय छलथि।
 By About Mithila Mithila Dharohar - शुक्रवार, सितंबर 18, 2015 कोई टिप्पणी नहींः
मिथिला धरोहर, मधुबनी : पंडौल प्रखंड के भवानीपुर गांमक उगना शिवालय हजारों वर्ष प्राचीन अछि। एतय आबय बला सब भक्त के मनोकामना शिव पूर्ण करैथ छथि। कहल जाइत अछि जे अहि स्थल पर महाकवि विद्यापति के प्यास हुनक सेवक उगना बनल महादेव बुझेने छलैथ।
 अहि मंदिरक निर्माण दू सौ साल पूर्व तत्कालीन दरभंगा राज द्वारा कैल गेल छला। जे 1934 के भूकंप मे नष्ट भऽ गेल। एहीके बाद तत्कालीन महाराज के सहयोग आ ग्रामीण के सहयोग सँ वर्तमान मंदिरक जीर्णोद्धार करायल गेल आहीके प्राचीनता के अंदाजा अहि सँ लगायल जा सकैत अछि जे एतय सात फुट नीच्चा जा के अहाँ शिवलिंग के दर्शन कऽ सकैत छी। मिथिला के इतिहास के रचनाकार डॉ० रामप्रकाश शर्मा सेहो एहीके प्राचीन मानैत छथि। शिव लिंग के स्थापना प्र्द्रहवीं शताब्दी के प्रथम मे भेल छल।
 सावन मे एतय शिव लिंग के जलाभिषेक हजार के संख्या मे शिवभक्त सिमरिया सँ गंगाजल लऽ के करैत छथि। संगेह मंदिर परिसर के चंद्रकूप के अति पवित्र जल सेहो भोलेनाथ के अर्पण कैल जाइत छनि। एतय भव्य मेला के सेहो आयोजन कैल जाइत अछि। अहि स्थान पर सालों भरि श्रद्धालु के एनाअ लागल रहैत अछि। कहल जाइत छैक जे अहि शिव के पूजा पांडव अज्ञात वास के समय केने छलथि। एतय के पंडौल प्रखंडक नामकरण एही आधार पर भेल कहल जाइत छैक।
 एतय जेबाक लेल मधुबनी-सकरी मुख्य सड़क मार्ग मे पंडौल उतरि के ओतय सँ रिक्शा या ऑटो सँ जा सकै छी। ओतय दोसर मार्ग दरभंगा-जयनगर रेल मार्ग के उगना हाल्ट सँ उतरी के अहाँ पैदल दूरी तय कऽ के जा सकै छी।
 By About Mithila Mithila Dharohar - रविवार, अगस्त 09, 2015 कोई टिप्पणी नहींः
मिथिला धरोहर, मधुबनी : बुधदिन के मधुबनी के कलाजगत के लेल गौरवक क्षण छल। पूरा सूबे के जाहि २० टा शिल्पिकार के राज्य पुरस्कार देल गेल ओहिमे सातटा मधुबनी के अछि। पटना के उपेन्द्र महारथी शिल्प अनुसंधान परिसर मे बुधदिन के राज्य पुरस्कार २०१४-१५ सँ मुख्यमंत्री नीतीश कुमार द्वारा हुनका नवाजल गेल। राज्य पुरस्कार पावै वला मे मधुबनी के सातटा मे सँ छह कलाकार के मिथिला पेंटिंगक क्षेत्र मे उत्कृष्ट कलाकृति के लेल आ एकटा कलाकार के सिक्की शिल्प के लेल पुरस्कृत कैल गेल। सबटा कलाकार के पुरस्कार स्वरूप ताम्र पत्र, नगद बीस हजार रूपैया आ दू हजार रूपैया राह खर्चक लेल देल गेल।
 मिथिला पेंटिंग के लेल पुरस्कार पावै वला मे जितवारपुर के विन्दा देवी, सावित्री देवी, मोती देवी, रामकुमार दत्त, शिवकुमार पासवान आ हरिपुर डीहटोल के उमा झा शामिल छैथ। हिनके सभक संग लखनौर के शीला देवी के सिक्की शिल्प मे उत्कृष्ट कार्य के लेल मुख्यमंत्री के हाथे पुरस्कार प्राप्त भेल।
 By About Mithila Mithila Dharohar - गुरुवार, अगस्त 06, 2015 कोई टिप्पणी नहींः
मिध. : "मधुश्रावणी" ( Madhusarwani Puja 2022 ) श्रावण मासक कृश्ण पक्ष चतुर्थी केऽ प्रारंभ होइत अछि आ शुक्ल पक्ष तृतीया के समाप्त होइत अछि मुदा एकर विध चतुर्थीएँ सँ प्रारंभ होएत अछि। एही बेर इ पूजा 18 जुलाई (2022) केऽ शुरू भऽ रहल अछि। प्रकृति, परंपरा आ परिवार केऽ जोड़य वला इऽ पावनि नवविवाहिता अपन नैहर मे मनबैथ छथि, मुदा पावनिक अवधिक कपड़ा-लत्ता, भोजन आ पूजा सामग्रीकऽ प्रयोग सासुरेकऽ कैल जाइत अछि। एहि दिन सँ नवविवाहिता लोकनि अरबा-अरबानि खाईत छथि। १३ दिन तक चलैए बला एहि पूजाक लेल सबसँ पहिने एकटा कोबर बनाओल जाइत अछि। एकटा दीप जरा केऽ सासुर सँ पठाओल हरिदिक गौड़ आ एकगोट नैहरक सुपारी, संगे लग मे मैनाक पात पर धानक लावा राखि ओहि पर दूध चढ़ाओल जाइत अछि।
 'मधुश्रावणीकऽ' अरिपन मुख्यरूपें मैनाक दूटा पात पर लिखल जाइत अछि। जतय व्रती बैसिकऽ पूजा करैत छथि आ एहिक दूनू कात जमीन पर सेहो अरिपन बनाओल जाइत अछि। जमीन परहक अरिपन के उपर मैनाक पात राखल जाइत अछि। बायाँ कातक पात पर सिन्दूर आ काजर सँ एक आंगुरक सहारा लए एक सौ एक सर्पिणीक चित्र बनाओल जाइत अछि, जे 'एक सौ एकन्त बहिन' कहाबैत छथि। एहि मे 'कुसुमावती' नामक नागिनक पूजाक प्रधानता अछि। पहिल दिन शिव-पार्वती समेत आन देवी-देवता के पूजा कैल जैत अछि। ओतय महिला पंडित कथा कहैत छथि। अहि के नवविवाहिता समेत आन महिला सब सेहो सुनैत छथि। कथाकऽ क्रम मे शिव-पार्वती के विशेष चर्चा होइत अछि आ पतिव्रता धर्म के संदेश देल जाइत अछि। मान्य परंपराक अनुसार अहि अवधि मे व्रती महिला नून नए खाइत छथि। साँझ मे सजि-धजि के सखी-बहिनपाक संग नवविवाहिता सब फूल लोढ़ै लेल जाइत छथि। एकर दौरान हास-परिहास सँ वातावरण उल्लासमय भेल रहैत अछि। इ क्रम 13 दिन धरि चलैत अछि।
 By About Mithila Mithila Dharohar - बुधवार, अगस्त 05, 2015 कोई टिप्पणी नहींः
मिथिला धरोहर, प्रभाकर मिश्रा : मिथिलांचलकऽ बाबा बैद्यनाथ धाम आ उत्तर बिहारकऽ प्रसिद्ध तीर्थ स्थल शिवनगरी बाबा कुशेश्वरधाम शिव भक्तकऽ आस्था के केंद्र मे प्रमुख अछि। एतय साल भरी श्रद्धालु के तांता लागल रहैत अछि, विशेष कऽ सावन महीना मे शिव भक्तकऽ आस्था एतय छलकैत अछि। सभटा मनोरथ के पुर करई वला बाबा कुशेश्वर के जलाभिषेक करै के लेल सावनकऽ सोमवारी पर लाखकऽ संख्या मे श्रद्धालु पहुँचैत अछि।
 घनगर कुश के जंगल मे शिवलिंग के प्रकट होय सँ एही स्थानकऽ नाम कुशेश्वरस्थान पड़ल। हजारी केर शिवलिंगकऽ दर्शन ओही समय भेलनी जहन ओ और आँन चरवाहा के संग ओही घनगर जंगल मे गाय चराबई गेला। गाय चरबई के क्रम मे ओ देखलैथ जे एकटा बाछी के स्तन सँ दूधकऽ धारा प्रवाहित भऽ रहल छल। यैह सिलसिला बहुत दिन धरि देखि के चरवाहा हागा हजारी के जै कऽ सभटा कहानी बतेलैथ, श्री हजारी ओहि स्थलकऽ खोदाई केलैथ ऑउर हुनका ओही वक्त शिवलिंग के दर्शन भेल, ओं ओही समय कुशकऽ झोपड़ी तैयार कऽ मंदिरकऽ निर्माण करोलैथ। भूकंप एला सँ 1341 ई० मऽ इ नष्ट भऽ गेल। स्कंद पुराणक अनुसार भगवान राम के पुत्र कुश कुशेश्वरनाथ के स्थापना केने छलथी।
 एकटा दोसर कथा ऐछ, सतयुग मे कुश नामक एकटा राक्षस परम शिवभक्त छल, भगवान विष्णु कुश के पृथ्वी कऽ भीतर घुसी के ओही के ऊपर शिवलिंगकऽ स्थापना केलैथ। कुश आराध्य देव के अपन ऊपर सँ हटेनै उचित नै समझलैथ आ अपन आराध्य हिरण्यदा सँ प्रार्थना केलैथ, जे कियो एही शिवलिंग के पूजा करता हुनका धनक आभाव नै होय आ तिनकर सभटा कामना पूर्ण होय। कुश कऽ इस्ट देवी हिरण्यदा हिरनी गांम मे अखनो हिरण्यदे नाम सँ विख्यात अछि।
 ओतए एकटा आँन कथा के अनुसार एक समय मिथिला मे कुश मुनि भगवान शंकर के दर्शनार्थ कुश के आसन पर बैठ तपस्या कऽ रहल छला। भगवान के प्रकट भेला पर ओं कहलैथ जे अहाँकऽ देखै के इच्छा छल जे आब पूर्ण भऽ गेल, कुश के भक्ति देखि भगवान आशुतोष हुनका एकटा शिवलिंग दऽ कहला, एकरा अपन आश्रम मे कुशेश्वरनाथ नाम सँ स्थापित करु, हम एतय आबै वला सभ लोगकऽ कामना पुर करव। एही सदी मे सकरपुरा के महरानी मंदिरकऽ भव्य रूप देलथि। 1957 ई० मे बिरला ट्रस्ट कलकत्ता एही मंदिरकऽ जीर्णोद्वार केलक। शिव भक्त सिमरिया ऑउर सीतामढ़ी समेत आँन जगह सँ पवित्र जल लके सिंघैल, मझौल, गढपुर, हसनपुर होईत लगभग 70 किमी० कऽ दुरी तय कऽ कुशेश्वरस्थान आबैत छैथ।
 आयो बाबा कुशेश्वरनाथ के नाम सँ राखल दूध २४ घंटाकऽ बादो नै फाटैत ऐछ। महादेव के एकटा महिमा इहो विख्यात अछि जे मस्सायुक्त (ऐहला) लोग भांटा (बैगन) के भार चढ़ा के मस्सा सँ मुक्ति पाबैत अछि। आय बाबा कुशेश्वरनाथ जन-जनकऽ लेल मनोवांछित फल देबाक लेल प्रसिद्ध छथि। यैह करण अछि जे एतय लाखकऽ संख्या मे भक्त आबैत अछि। शिवरात्रि, वसंत पंचमी, अनंत चतुर्दशी आ नवरात्रा मे एतय विशेष उत्सव होईत अछि। साथे सावन माह मे पूरा महीनाकऽ अलावा सालो भैर प्रत्येक रैव दिन के भक्तक भीड़ जुटल रहैत अछि।
 By About Mithila Mithila Dharohar - रविवार, अगस्त 02, 2015 कोई टिप्पणी नहींः